rejauldu/bengali-wikipedia huggingface dataset:
চারি নৃত্য হল ভারতের রাজস্থান রাজ্যের একটি লোকনৃত্য । এই নৃত্য হল প্রকৃতপক্ষে একটি মহিলা দলগত নৃত্য। এটি আজমির এবং কিষাণগড়ের সাথে সম্পর্কিত। চারি নৃত্য কিষাণগড় এবং আজমীরের গুর্জর ও সাইনি সম্প্রদায়ের মধ্যে বেশি লক্ষ করা যায়, তবে এটি সমগ্র রাজস্থান জুড়ে পরিচিত। চারি নৃত্যটি বিবাহ উদযাপনে,  পুরুষ সন্তানের জন্মের সময় এবং শুভ উদযাপন ও উৎসবগুলিতে পরিবেশিত হয়।   পরিবেশনা  চারি নাচের সময়, রঙিন পোশাক এবং রত্নখচিত গহনা পরা মহিলারা তাদের মাথায় মাটির পাত্র বা পিতলের চারি পাত্র ধরে রাখে। প্রায়শই, চারির মধ্যে আগুন জ্বালানো হয়, চারির মধ্যে জ্বলন্ত দিয়া (তেলের প্রদীপ) রেখে অথবা তেলে ডুবিয়ে রাখা জ্বলন্ত তুলার বীজ রেখে। নর্তকীরা তাদের মাথায় জ্বলন্ত পাত্রটি স্পর্শ না করেই বহন করে, এবং সঙ্গে সঙ্গে অঙ্গ-প্রত্যঙ্গের সুন্দর সঞ্চালন করে ও হাঁটু দিয়ে পাক খায়। নৃত্যটিকে আরও আকর্ষণীয় দেখাতে মাথার আলোকিত চারিগুলি বিভিন্ন নকশায় রেখে নর্তকীরা নিঃশব্দে মেঝেতে নেচে বেড়ায়।   উৎপত্তি  রাজস্থান একটি মরুভূমি অঞ্চল, যেখানে মহিলারা তাদের পরিবারের জন্য জল সংগ্রহ করতে বহু মাইল হেঁটে যায়। তারা চরিতে প্রতিদিনের জল সংগ্রহ করে। জল সংগ্রহের এই আজীবনের  ক্রিয়াকর্ম তারা নাচের মাধ্যমে উদযাপন করে।   পোষাক এবং অলঙ্কার  নৃত্যশিল্পীরা রাজস্থানী সোনার অলঙ্কার পরিধান করে যাদের মধ্যে আছে হাঁসলি, তিমনিয়া, মোগরি, পুঞ্চি, বাংদি, গজরা, অনন্ত (বাহুর অলঙ্কার), করলি, কঙ্কা এবং নবর।   বাদ্যযন্ত্র  নগাড়া, ঢোলক, ঢোল হারমোনিয়াম, থালি (একটি অটোফোনিক যন্ত্র) এবং বাঙ্কিয়া বাজিয়ে চারি নৃত্য করা হয়। বাঙ্কিয়া হল সবচেয়ে সাধারণ বাদ্যযন্ত্র। নিপুণ হাতে বাজালে এতে একটি জোরদার, অতিপ্রাকৃত শব্দ তৈরি হয়। থাম্ব|রাজস্থানের বিখ্যাত গুর্জর মহিলা। এই নৃত্যে তুলার বীজ পাত্রের ভিতর পুড়িয়ে নৃত্য পরিবেশন করা হয়।   তথ্যসূত্র   বিষয়শ্রেণী:রাজস্থানের লোকনৃত্য
বাহরাইন ছিল প্রাচীন দিলমুন সভ্যতার প্রাণকেন্দ্র। পারস্য উপসাগরে বাহরাইনের কৌশলগত অবস্থানের পেছনে ছিল মূলত ফার্সি, সুমেরীয়, আসিরীয়, ব্যাবিলনীয়, পর্তুগিজ, আরব এবং ব্রিটিশদের শাসন ও জীবনাচারের প্রভাব। যদিও এই দেশটির সাথে আরবদের চেয়েও দীর্ঘকালব্যাপী অর্থনৈতিক সুসম্পর্ক ছিল ভারতীয় অথবা দক্ষিণ এশীয়দের সাথে।  বাহরাইন ছিল প্রাচীন দিলমুন সভ্যতার কেন্দ্রস্থল। খ্রিস্টপূর্ব চতুর্থ সহস্রাব্দের শেষের দিকে উরুক শহরে অবস্থিত দেবী ইনান্নার মন্দিরে সুমেরীয় কিউনিফর্মের কাঁদামাটির ট্যাবলেটগুলি থেকে সর্বপ্রথম দিলমুন সম্পর্কে জানা যায়। দিলমুন বিশেষণটি দিয়ে একটি বিশেষ ধরনের কুড়াল এবং একজন নির্দিষ্ট উচ্চপদস্থ কর্মকর্তাকে বুঝানো হয়। সেই সাথে দিলমুনের সাথে সম্পর্ক রয়েছে এমন ব্যক্তিদের জন্য নির্ধারিত পশমের পরিমাণ কত হবে তার তালিকাও বিদ্যমান।Dilmun and Its Gulf Neighbours by Harriet E. W. Crawford, page 5  ব্যাবিলনে ক্যাসাইট রাজবংশের সময়ে নিপুর থেকে উদ্ধার করা দ্বিতীয় বার্না-বুরিয়াসের সময়কার (খ্রিস্টপূর্ব ১৩৭০) দু'টি চিঠিতে দিলমুনের উল্লেখ পাওয়া যায়। চিঠিগুলি দিলমুনের প্রাদেশিক কর্মকর্তা ইলি-ইপ্পা-আস্‌রা প্রেরণ করেছিলেন তার মেসোপোটেমিয়ার বন্ধু এনলিল-কিডিনি কে। উল্লেখিত নামগুলি আক্কাদিয়ান ভাষার। এই চিঠিগুলি এবং অন্যান্য নথিপত্র, সেই সময় দিলমুন এবং ব্যাবিলনের মধ্যে প্রশাসনিক সম্পর্কের ইঙ্গিত দেয়। ক্যাসাইট রাজবংশের পতনের পর, খ্রিস্টপূর্ব ১২৫০ সালে আসিরীয় শিলালিপিসমূহে অসুররাজকে দিলমুন এবং মেলুহের রাজা হিসাবে ঘোষণা করা ব্যতীত কোন মেসোপটেমিয়ান দলিলে দিলমুনের উল্লেখ পাওয়া যায়নি। আসিরীয় শিলালিপিগুলোতে দিলমুন থেকে প্রাপ্ত রাজস্বের হিসাব পাওয়া যায়। খ্রিস্টপূর্ব প্রথম সহস্রাব্দের সময়কার অন্যান্য আসিরীয় শিলালিপিগুলো থেকে ধারণা করা যায় যে সেসময় দিলমুনে আসিরীয় রাজত্ব কায়েম ছিল। পরবর্তীতে মেসোপটেমিয়ার ক্যাসাইট রাজবংশও দিলমুন শাসন করেছিল।   তথ্যসূত্র  বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা বিষয়শ্রেণী:বাহরাইনের ইতিহাস
জেমস ক্যালাহান (James Callaghan) (মার্চ ২৭, ১৯১২ – মার্চ ২৬, ২০০৫) ১৯৭৬ থেকে ১৯৭৯ সাল পর্যন্ত যুক্তরাজ্যের প্রধানমন্ত্রী ছিলেন। তিনি লেবার পার্টির প্রাক্তন নেতা ছিলেন।  তথ্যসূত্র    বহিঃসংযোগ   বিষয়শ্রেণী:২০শ শতাব্দীর যুক্তরাজ্যের প্রধানমন্ত্রী বিষয়শ্রেণী:১৯১২-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ইংরেজ রাজনীতিবিদ বিষয়শ্রেণী:ইংরেজ সমাজতাত্ত্বিক বিষয়শ্রেণী:ইংরেজ অর্থনীতিবিদ বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:স্নায়ুযুদ্ধের ব্যক্তি বিষয়শ্রেণী:ইউরোপীয় কাউন্সিলের সভাপতি বিষয়শ্রেণী:দ্বিতীয় বিশ্বযুদ্ধে রয়্যাল নেভাল ভলান্টিয়ার রিজার্ভের কর্মকর্তা বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:লর্ড অফ অ্যাডমিরালটি বিষয়শ্রেণী:শ্রমিক দল (যুক্তরাজ্য) এর চেয়ারম্যান বিষয়শ্রেণী:শ্রমিক দল (যুক্তরাজ্য) এর নেতা বিষয়শ্রেণী:বিরোধী দলের নেতা (যুক্তরাজ্য) বিষয়শ্রেণী:কার্ডিফের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ওয়েলশ শ্রমিক দলের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:ফ্যাবিয়ান সোসাইটির সদস্য   বিষয়শ্রেণী:যুক্তরাজ্যের কোষাধ্যক্ষ বিষয়শ্রেণী:স্বরাষ্ট্র বিভাগের রাষ্ট্র সচিব বিষয়শ্রেণী:ব্রিটিশ পররাষ্ট্র ও কমনওয়েলথ বিষয়ক রাষ্ট্র সচিব বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:শ্রমিক দলের যুক্তরাজ্যের প্রধানমন্ত্রী
থাম্ব|বিঠোবা মন্দিরের প্রধান ফটক, পন্ধরপুর । প্রবেশপথের সামনে ছোট্ট নীল মন্দিরটি সাধু চোখামেলার স্মৃতিসৌধ (সমাধি)।  চোখামেলা ( মারাঠি :चोखामेळा) ছিলেন চতুর্দশ শতকের ভারতের মহারাষ্ট্রের একজন হিন্দু সাধক।  তিনি মাহার জাতিভুক্ত ছিলেন। সেই সময় ভারতে মাহার জাতির লোকেরা নিম্ন বর্ণ হিসেবে বিবেচিত হত। তিনি বুলধানা জেলার দেউলগাঁও রাজা তালুকার মেহুনা রাজা গ্রামে জন্মগ্রহণ করেন। তিনি মহারাষ্ট্রের মঙ্গলবেধে বাস করতেন। তিনি বহু অভঙ্গ রচনা করেছেন। তাঁর বিখ্যাত অভঙ্গগুলির একটি হল 'আবির গুলাল উধিল্ট রঙ'। সমাজ কর্মী অরবিন্দ প্রভাকর কায়ান্দে 'চোখামেলা উৎসব' চালু করেছিলেন। চোখামেলা ছিলেন ভারতের প্রথম নিম্নবর্ণ কবিদের একজন।  চোখামেলা তার স্ত্রী সোয়রাবাই ও পুত্র কর্মমেলার সাথে মঙ্গলভেদে বসবাস করতেন। চোখামেলার কর্ম ছিল উচ্চবর্ণের লোকদের খামারে পাহারা দেওয়া ও কাজ করা। তার পরিবারও বারকরী সম্প্রদায়ের অনুসারী ছিল।   সয়রাবাই- স্ত্রী  নির্মলা - ভগিনী।  তার স্বামী ছিল বাঁকা (সয়রাবাইয়ের ভ্রাত)<ref name="ZelliotA">{{বই উদ্ধৃতি|শিরোনাম=From Stigma to Assertion: Untouchability, Identity and Politics in Early and Modern India|শেষাংশ=Zelliot|প্রথমাংশ=Eleanor|বছর=2008|প্রকাশক=Museum Tusculanum Press|পাতাসমূহ=76–85|অধ্যায়=Chokhamela, His Family and the Marathi Tradition|আইএসবিএন=978-8763507752|লেখক-সংযোগ=Eleanor Zelliot|সম্পাদক১-প্রথমাংশ=Mik'ael|সম্পাদক১-শেষাংশ=Aktor|সম্পাদক২-প্রথমাংশ=Robert|সম্পাদক২-শেষাংশ=Deliège|অবস্থান=Copenhagen}}</ref>  কর্মমেলা - পুত্র  কবি-সাধক নামদেব (১২৭০-১৩৫০) কর্তৃক চোখামেলা ভক্তিতে (আধ্যাত্মিকতায়) দীক্ষিত হয়েছিলেন। একবার তিনি পন্ধরপুরে গিয়ে সন্ত নামদেবের কীর্তন শ্রবণ করেন। সেখানে বিঠলের ( বিঠোবা ) ভক্ত চোখা নামদেবের শিক্ষা দ্বারা অনুপ্রাণিত হয়।  পরে তিনি পন্ধরপুরে চলে যান। প্রচলিত কাহিনী হল, এখানকার উচ্চবর্ণের লোকেরা তাকে মন্দিরে প্রবেশ করতে দেয়নি, মন্দিরের দরজায় দাঁড়াতেও দেয়নি, তাই তিনি  চন্দ্রভাগা নদীর ওপারে একটি কুঁড়েঘর তৈরি করেছিলেন।  পন্ধরপুরের কাছে মঙ্গলভেধে একটি প্রাচীর নির্মাণের কাজ করার সময় দেওয়ালটি পড়ে গেলে কিছু শ্রমিক পিষ্ট হয়। চোখা ছিল তাদের একজন। তার সমাধি পন্ধরপুরের বিট্ঠল মন্দিরের সামনে রয়েছে যেখানে এটি আজও দেখা যায়। কিংবদন্তি অনুসারে, মৃত চোখামেলার হাড়গুলি তখনও বিট্ঠল, বিঠল উচ্চারণ করছিল''  এবং বিট্ঠল মন্দির দর্শনের জন্য আকুল আকাঙ্ক্ষা করছিল। হাড়গুলো সমাধি দেয়া হয় বিঠল মন্দিরের পাদদেশে। বিশ শতকের গোড়ার দিকে, দলিত নেতা বিআর আম্বেদকর মন্দির পরিদর্শনের চেষ্টা করেছিলেন, কিন্তু চোখামেলার সমাধিস্থল পর্যন্ত তাকে থামানো হয় এবং মাহার হওয়ার কারণে তাকে মন্দিরে প্রবেশ করতে দেওয়া হয়নি। তথ্যসূত্র  বহিঃসংযোগ  Chokhamela (PDF) by Punekar  Chokhamela and Eknath: Two Bhakti Modes of Legitimacy for Modern Change - Zelliot  Chokhamela: The Pioneer of Untouchable movement in Maharashtra - Prof. Nimavat  Sant Chokhamela information in Marathi  বিষয়শ্রেণী:বারকরি বিষয়শ্রেণী:দলিত সন্ত বিষয়শ্রেণী:দলিত হিন্দু সন্ত বিষয়শ্রেণী:বৈষ্ণব সন্ত বিষয়শ্রেণী:মারাঠি হিন্দু সন্ত
ফ্যারো দ্বীপপুঞ্জ জাতীয় ফুটবল দল () হচ্ছে আন্তর্জাতিক ফুটবলে ফ্যারো দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ফ্যারো দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ফ্যারো দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৯০ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৮৮ সালের ২৪শে আগস্ট তারিখে, ফ্যারো দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; আইসল্যান্ডের আক্রানেসে অনুষ্ঠিত উক্ত ম্যাচে ফ্যারো দ্বীপপুঞ্জ আইসল্যান্ডের কাছে ১–০ গোলের ব্যবধানে পরাজিত হয়েছে।  ৫,০০০ ধারণক্ষমতাবিশিষ্ট থোশলুরে লান্ডস্লিদিদ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফ্যারো দ্বীপপুঞ্জের রাজধানী তোশনে অবস্থিত। বর্তমানে এই দলের ম্যানেজারের দায়িত্ব পালন করছেন হাকান এরিকসন এবং অধিনায়কের দায়িত্ব পালন করছেন হোসন্সের মধ্যমাঠের খেলোয়াড় হালুর হানসন।  ফ্যারো দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও ফ্যারো দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।  ফ্রদি বেনিয়ামিনসেন, ওলি ইয়োহানেসেন, ইয়াকুপ মিকেলসেন, রগবি জাকবসেন এবং তদি ইয়নসনের মতো খেলোয়াড়গণ ফ্যারো দ্বীপপুঞ্জের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৫ সালের জুলাই মাসে প্রকাশিত র‌্যাঙ্কিংয়ে ফ্যারো দ্বীপপুঞ্জ তাদের ইতিহাসে সর্বপ্রথম সর্বোচ্চ অবস্থান (৭৪তম) অর্জন করে এবং ২০০৮ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৯৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ফ্যারো দ্বীপপুঞ্জের সর্বোচ্চ অবস্থান হচ্ছে ১৩৬তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ১৭৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪  উত্তীর্ণ হয়নি  ১০  ০  ০  ১০  ১  ৩৮  ১৯৯৮  ১০  ২  ০  ৮  ১০  ৩১   ২০০২  ১০  ২  ১  ৭  ৬  ২৩  ২০০৬  ১০  ০  ১  ৯  ৪  ২৭  ২০১০  ১০  ১  ১  ৮  ৫  ২০  ২০১৪  ১০  ০  ১  ৯  ৪  ২৯  ২০১৮  ১০  ২  ৩  ৫  ৫  ১৬  ২০২২  অনির্ধারিত  অনির্ধারিত মোট   ০/২৩   ৭০  ৭  ৭  ৫৬  ৩৫  ১৮৪   তথ্যসূত্র  বহিঃসংযোগ        ফিফা-এ ফ্যারো দ্বীপপুঞ্জ জাতীয় ফুটবল দল    উয়েফা-এ ফ্যারো দ্বীপপুঞ্জ জাতীয় ফুটবল দল   বিষয়শ্রেণী:ফ্যারো দ্বীপপুঞ্জ জাতীয় ফুটবল দল বিষয়শ্রেণী:ইউরোপের জাতীয় ফুটবল দল
thumb|চিকেন মোমো মোমো (তিব্বতি:མོག་མོག নেপালি ভাষা: म:म সরলীকৃত চীনা:  馍馍 প্রথাগত চীনা: 饃饃) একটি তিব্বতী খাদ্য। মোমো তিব্বত ছাড়াও প্রতিবেশী দেশ নেপাল ও ভারতে অত্যন্ত জনপ্রিয়। প্রথাগতভাবে এই খাদ্য তৈরির সময় চমরী গাইয়ের মাংসকে পুর হিসেবে ব্যবহার করা হয়। কিন্তু ভারতে মুরগি ও মোষের মাংস দিয়ে তৈরি মোমোই বেশি জনপ্রিয়।  চিত্রশালা  বিষয়শ্রেণী:ভারতীয় খাদ্য বিষয়শ্রেণী:নেপালি রন্ধনশৈলী বিষয়শ্রেণী:তিব্বতি রন্ধনশৈলী বিষয়শ্রেণী:ভুটানি রন্ধনশৈলী বিষয়শ্রেণী:নেওয়ারি রন্ধনশৈলি বিষয়শ্রেণী:ঝটপট খাবার
ফ্লিটউড উইকলি নিউজ হ'ল একটি সাপ্তাহিক সংবাদপত্র যা ফ্লিটউড, ল্যাঙ্কাশায়ার, ইংল্যান্ড ভিত্তিক এবং প্রতি বুধবার প্রকাশিত হয়, যা ফ্লিটউড এবং নর্থ ফিল্ডকে অন্তর্ভুক্ত করে।   পত্রিকাটি ব্ল্যাকপুল গেজেট অ্যান্ড হেরাল্ড লিমিটেড  কর্তৃক প্রকাশিত, যারা দৈনিক ব্ল্যাকপুল গেজেট এবং সাপ্তাহিক লাইথাম সেন্ট অ্যানিস এক্সপ্রেস প্রকাশ করে। তিনটি পত্রিকাই জেপিআইমিডিয়ার মালিকানাধীন।    তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:যুক্তরাজ্যের সাপ্তাহিক সংবাদপত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৮৪-এ প্রতিষ্ঠিত প্রকাশনা বিষয়শ্রেণী:জনস্টন প্রেস কর্তৃক প্রকাশিত সংবাদপত্র
স্নেহা চট্টোপাধ্যায়  একজন ভারতীয় অভিনেত্রী। তিনি মূলত বাংলা ধারাবাহিক ও সিনেমায় অভিনয় করেন। ‘সুবর্ণলতা’,‘জলনূপুর’,‘ভুতু’,‘বিকেলে ভোরের ফুল’,‘নকশিকাঁথা’ ধারাবাহিকে অভিনয়ের জন্য তিনি পরিচিত।   প্রথম জীবন  তিনি বাংলা মাধ্যমের রামকৃষ্ণ সারদা মিশন সিস্টার নিবেদিতা গার্লস স্কুল ও বাগবাজার বহুমুখী বালিকা বিদ্যালয়ে পড়েন। এরপর তিনি জেভিয়ার্স কলেজে সোশিওলজি নিয়ে পড়েন।   পেশা  তিনি ক্যারিয়ারের শুরু করেন উপস্থাপনা দিয়ে। এরপর তিনি এক বছরের জন্য সংবাদ পাঠিকা ছিলেন। খুব কঠিন হয়ে পড়েছিল। তার উপস্থাপনায় বাড়ির লোকের সায় ছিল । কিন্তু ধারাবাহিক করা নিয়ে আপত্তি ছিল । গ্র্যাজুয়েশনের পর তিনি সিম্বাসিসের পরীক্ষা দিয়ে উত্তীর্ণ হন। কিন্তু  বাইরে থাকতে পারবেন না তাই চলে আসেন। ফেরার সময় তিনি এয়ারপোর্টে স্টার জলসার ‘এখানে আকাশ নীল’ধারাবাহিকে অভিনয়ের প্রস্তাব পান। এরপর জি বাংলার ‘সুবর্ণলতা’তে এক খল অশিক্ষিত মেয়ের চরিত্রে অভিনয় করেন। জি বাংলার ‘সাত পাকে বাঁধা’তে পজেটিভ জুঁইয়ের ভূমিকায় অভিনয়। তারপর স্টার জলসার ‘জল নূপুর’এ আবার খল চরিত্র ভূমি হিসেবে অভিনয় করেন। জি বাংলার‘ভুতু’ তে তিনি পজেটিভ ওঝা পিসির ভূমিকায় অভিনয় করেন ।জি বাংলার ‘বিকেলে ভোরের ফুল’-এ তিনি ভাল দিদির ভূমিকায় কাজ করেন । এরপর তিনি জি বাংলার ‘নকশিকাঁথা’য় খল রোহিনীর ভূমিকা পালন করেন।  তিনি মঞ্চনাটক ও করেছেন । যেমন- ‘ফোর্থ বেল’ দলের ‘পি-এস ভালবাসা’।এছাড়া তিনি শুধু তোমারই জন্য,‘অসুখওয়ালা’,‘পরিণীতা’,‘ধর্মযুদ্ধ’,‘মিতিন মাসি’,‘বিসমিল্লা’ ইত্যাদি সিনেমায় অভিনয় করেছেন। এছাড়া তিনি ওয়েব ধারাবাহিক এলে বাট গেলে না তে অভিনয় করেন।    ব্যক্তিগত জীবন  তিনি সাংবাদিক সংলাপ ভৌমিককে বিয়ে করেন। ২০২১ সালের ৫ ফেব্রুয়ারি তিনি পুত্র সন্তান জোনাক ভৌমিক ওরফে তুরুপকে জন্ম দেন।   টিভি ধারাবাহিক    ‘এখানে আকাশ নীল’  ‘সুবর্ণলতা’  ‘সাত পাকে বাঁধা’  ‘জল নূপুর’  ‘ভুতু’  ‘বিকেলে ভোরের ফুল’  ‘নকশিকাঁথা’  কুসুম দোলা   চলচ্চিত্র    শুধু তোমারই জন্য  ‘অসুখওয়ালা’  ‘পরিণীতা (২০১৯-এর চলচ্চিত্র)’  ‘ধর্মযুদ্ধ’  ‘মিতিনমাসি (চলচ্চিত্র)’  ‘বিসমিল্লা’  তন্দুরি (২০২০)  ওয়েব ধারাবাহিক  এলে বাট গেলে না (২০২১)   তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাংলা চলচ্চিত্র অভিনেত্রী
ইউরেনাস বা উরানোস ( or ; প্রাচীন গ্রিক , Ouranos  অর্থ "আকাশ" বা "স্বর্গ") আকাশ ও স্বর্গের আদি গ্রিক দেবতা। তার রোমান পুরাণের সমমান দেবতা সালুস। প্রাচীন গ্রিক সাহিত্যে, ইউরেনাস বা আকাশ পিতা ধরিত্রী দেবী গাইয়ার স্বামী ও পুত্র ছিল। হেসিয়দ অনুযায়ী, একা গাইয়াই ইউরেনাসকে গর্ভে ধারণ করেছিল, কিন্তু অন্যান্য উৎস তার পিতা হিসেবে আইথাকে উদ্ধৃতি করে।  বেশিরভাগ গ্রিকই তাকে মৌলিক দেবতা হিসেবে গণ্য করে। দার্শনিক কিকেরোর মতানুযায়ী উরানোস আইথার ও হেমেরার সন্তান। অর্ফিউসের শ্লোকে তাকে রাত্রির দেবী নিক্সের পুত্র হিসেবে উল্লেখ করা হয়েছে। পরবর্তীকালে গাইয়ার চক্রান্তে তার পুত্র ক্রোনুসের দ্বারা সিংহাসনচ্যুত হন। উরানোসের ঔরসে গাইয়ার গর্ভে তিন জন শতভুজ দৈত্য, তিন জন কাইক্লোপ্সসহ বারোজন তিতান জন্মগ্রহণ করে।   নোট    তথ্যসূত্র   Kerenyi, Carl, 1951. The Gods of the Greeks  Graves, Robert, revised edition, 1960. The Greek Myths.  Hesiod, Theogony, in The Homeric Hymns and Homerica with an English Translation by Hugh G. Evelyn-White, Cambridge, MA.,Harvard University Press; London, William Heinemann Ltd. 1914.  Smith, William; Dictionary of Greek and Roman Biography and Mythology, London (1873). "U'ranus"    বহিঃসংযোগ    Theoi Project, Ouranos references to Uranus in classical literature  Greek Mythology Link, Uranus summary of Uranus myth  বিষয়শ্রেণী:গ্রিক পুরাণের চরিত্র বিষয়শ্রেণী:গ্রিক দেবতা বিষয়শ্রেণী:সৃষ্টিপুরাণ বিষয়শ্রেণী:গ্রিক পুরাণের রাজা
বালী (সংস্কৃত: वाली) হিন্দু মহাকাব্য রামায়ণ অনুসারে বানর রাজ্য কিষ্কিন্ধ্যার রাজা ছিলেন।The Ramayana by R. K. Narayan, Vali Character Analysis তিনি ছিলেন তারার স্বামী,Freeman pp. 197–8 দেবরাজ ইন্দ্র দেবের পুত্র,Vali And Sugriva, By Sandeep Mishra, September 15, 2020, amarchitrakatha.com (ইংরেজি ভাষায়) সূর্যদেবের পুত্র সুগ্রীবের বড় ভাই, এবং অঙ্গদের পিতা ছিলেন। তখনকার সময়কালে তিনি ছিলেন একজন অতন্ত্য বলশালী , অপরাজেয় মহাবীর রাজা । তিনি এতই শক্তিশালী ছিলেন যে রাক্ষসরাজ রাবণ পর্যন্ত তার কাছে যুদ্ধে পরাজিত হয়েছিলো ।বিষ্ণুর অবতার রাম কর্তৃক নিহত হন।About: Vali (Ramayana), dbpedia.org (ইংরেজি ভাষায়)  তথ্যসূত্র  বহিঃসংযোগ Mahabharata, Book III: Vana Parva, Section 278: online text for the section of the Mahabharata describing Rama's alliance with Sugriva and the killing of Vali. Ramayana, Book IV, Canto 16: online text for the section of the Ramayana of Valmiki describing Bali's death at the hands of Rama. Photographs of a bas relief at the temple of Banteay Srei in Cambodia depicting the combat between Vali and Sugriva. Valmiki Ramayana Kishkindha Kanda Prose Sagara 11   বিষয়শ্রেণী:রামায়ণের বানর বিষয়শ্রেণী:রামায়ণের চরিত্র বিষয়শ্রেণী:পৌরাণিক বানর
গোলাঘাট প্রকৌশল মহাবিদ্যালয়  ২০১৮ সালে আসামের গোলাঘাট জেলাতে আসাম সরকার  প্রতিষ্ঠা করে। ২০১২ সাল ৩১ মার্চ তারিখে তখনকার আসামের মুখ্যমন্ত্রী তরুণ গগৈ নিজে প্রস্তাবিত এই মহাবিদ্যালয়টির ভিত্তিপ্রস্তর স্থাপন করেছিলেন। ২০১৯ সাল ৫ ফেব্রুয়ারি তারিখে আসামের মুখ্যমন্ত্রী সর্বানন্দ সোনোবালে গোলাঘাট প্রকৌশল মহাবিদ্যালয় উদ্বোধন করেন।  মহাবিদ্যালয়টি ২০১৮-১৯ শিক্ষাবর্ষ থেকে  প্রকৌশল পাঠক্রম আরম্ভ করে।  মহাবিদ্যালয়টি সর্ব ভারতীয় প্রযুক্তি শিক্ষা পরিষদ-এর স্বীকৃতিপ্রাপ্ত এবং আসাম বিজ্ঞান এবং প্রযুক্তিবিদ্যা বিশ্ববিদ্যালয়ের অন্তর্গত।  এটি আসামের ষষ্ঠ রাজ্য সরকারের দ্বারা প্রতিষ্ঠিত প্রকৌশল মহাবিদ্যালয়।  পাঠক্রম মহাবিদ্যালয়টি ব্যবহারিক, যান্ত্রিক এবং রাসায়নিক প্রকৌশল বিভাগের চার বছরের স্নাতক পাঠক্রম দেয় এবং এটি আসাম বিজ্ঞান এবং প্রযুক্তিবিদ্যা বিশ্ববিদ্যালয়ের অন্তর্ভুক্ত।   বিভাগ  সময়  আসনব্যবহারিক প্রকৌশল  ৪ বছর  ৬০রাসায়নিক প্রকৌশল ৪ বছর  ৬০যান্ত্রিক প্রকৌশল  ৪ বছর  ৬০ ভর্তি স্নাতক শ্রেণীর প্রথম বর্ষে অধ্যয়ন করতে আসাম বিজ্ঞান এবং প্রযুক্তিবিদ্যা বিশ্ববিদ্যালয় অনুষ্ঠিত করা আসাম সংযুক্ত প্রবেশিকা পরীক্ষার বাছাই করা হয়। প্রকৌশল শিক্ষার ডিপ্লোমাপ্রাপ্ত শিক্ষার্থী স্নাতক দ্বিতীয় বর্ষে অধ্যয়ন করতে আসাম প্রযুক্তি শিক্ষা আয়ুক্ত অনুষ্ঠিত করা সংযুক্ত পার্শ্বীয় প্রবেশিকা পরীক্ষার (Joint Lateral Entrance Examination) (JLEE) দ্বারা ভর্তি হতে পারে।  তথ্যসূত্র  বিষয়শ্রেণী:আসামের প্রকৌশল কলেজ
বৈরাতিশাল ভারতের পশ্চিমবঙ্গ রাজ্যের দার্জিলিং জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারী অনুসারে বৈরাটিশাল শহরের জনসংখ্যা হল ৫৪০০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে বৈরাটিশাল এর সাক্ষরতার হার বেশি। এই শহরের জনসংখ্যার ৮% হল ৬ বছর বা তার কম বয়সী।  ভাষা ও ধর্ম ভাষা  ধর্ম  জনগণনা নগরটিতে ৪৫৫৩ জন হিন্দু, ৮৪ জন মুসলিম, ১৬৮ জন খ্রিস্টান, ২৬ জন শিখ, ৫৫ জন বৌদ্ধ ও ১ জন জৈন বাস করেন৷   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:দার্জিলিং জেলার শহর ও নগর
গোসাবা নদী হল ভারতের পশ্চিমবঙ্গ রাজ্যের সুন্দরবন এলাকার একটি উপকূলবর্তী নদী। এই নদী সমুদ্রের জোয়ারের জলে পুষ্ট তাই এ নদীর জল লবণাক্ত। নদীটি দক্ষিণ ২৪ পরগনা জেলায় অবস্থিত।  এই নদী মাতলা ও রায়মঙ্গল নদীর মিলনের ফলে উৎপন্ন হয়েছে। নদীটি উৎপন্ন হয়ে সুন্দরবনের মধ্য দিয়ে প্রবাহিত হয় বঙ্গোপসাগরে মিলিত হয়েছে।  আরও দেখুন  পশ্চিমবঙ্গের নদীর তালিকা  তথ্যসূত্র     বিষয়শ্রেণী:দক্ষিণ চব্বিশ পরগনা জেলার নদী বিষয়শ্রেণী:সুন্দরবন (পশ্চিমবঙ্গ)
গৌরীপুর বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।   আয়তন  এ ইউনিয়নের আয়তন প্রায় ৮.৪০ বর্গ কিঃ মিঃ।   জনসংখ্যা  এ ইউনিয়নের জনসংখ্যা প্রায় ৩০৩০০ জন।   ইতিহাস  গোমতী ও কালাডুমুর নদীর তীরে গড়ে উঠা দাউদকান্দি উপজেলার একটি ঐতিহ্যবাহী অঞ্চল হলো গৌরীপুর ইউনিয়ন। জমিদার প্রথার সময়কার এক জমিদার গৌরীমোহন এর নামে গৌরীপুর ইউনিয়নের নাম করন করা হয়। গৌরীমোহন প্রথম যখন এ অঞ্চলে আসেন তখন এ এলাকা ছিল লোকশূন্য। এরপর এই এলাকাকে জনবহুল করার জন্য বর্তমানে গৌরীপুর বাজারে একটি হাট বসান এবং সে থেকে এ অঞ্চলের নামকরন করা হয় গৌরীপুর। গৌরীপুর ইউনিয়ন পূর্বে গৌরীপুর পশ্চিম ইউনিয়ন নামে পরিচিত ছিল।   অবস্থান ও সীমানা  দাউদকান্দি উপজেলার উত্তরাংশে গৌরীপুর ইউনিয়নের অবস্থান। এ ইউনিয়নের পশ্চিমে দাউদকান্দি পৌরসভা ও সুন্দলপুর ইউনিয়ন, দক্ষিণে বারপাড়া ইউনিয়ন, পূর্বে জিংলাতলী ইউনিয়ন এবং উত্তরে তিতাস উপজেলার জিয়ারকান্দি ইউনিয়ন অবস্থিত।   প্রশাসনিক কাঠামো  গৌরীপুর ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।   শিক্ষা    শিক্ষা প্রতিষ্ঠান   প্রাথমিক বিদ্যালয়  গৌরীপুর পশ্চিম সরকারি প্রাথমিক বিদ্যালয়  মাধ্যমিক বিদ্যালয়   গৌরীপুর আইডিয়াল স্কুল  গৌরীপুর সুবল আফতাব উচ্চ বিদ্যালয়  গৌরীপুর বিলকিস মোশারফ বালিকা উচ্চ বিদ্যালয়  মিশন স্কুল এন্ড কলেজ  ভয়েজার ইংলিশ স্কুল এন্ড কলেজ  অক্সফোর্ড ইংলিশ স্কুল এন্ড কলেজ  মাইলস্টোন স্কুল এন্ড কলেজ  আনন্দ মাল্টিমিডিয়া স্কুল এন্ড কলেজ  রামনগর জেড এ উচ্চ বিদ্যালয়  কলেজ * আকবর আলী খান কারিগরি ও বাণিজ্য কলেজ  গৌরীপুর মুন্সি ফজলুর রহমান সরকারি কলেজ  মাদ্রাসা   তাহফিজুল উম্মাহ মাদরাসা    যোগাযোগ ব্যবস্থা  ঢাকা চট্টগ্রাম মহাসড়ক গৌরীপুর বাসস্টেশন থেকে উত্তর দিকে।   খাল ও নদী  গৌরীপুর ইউনিয়নের সবচেয়ে বড় নদী হচ্ছে গোমতী নদী (কুমিল্লা)। এটি দাউদকান্দি দাউদকান্দি সেতুর নিচ থেকে উত্তর দিক দিয়ে লালপুর হয়ে গৌরীপুর ইউনিয়নে প্রবেশ করে। এর একটি শাখা নদী হলো কালি ডুমুর এটি গৌরীপুর বাজারে পুর্ব থেকে লক্ষীপুর ব্রিজের নিচ থেকে দক্ষিণ হয়ে পূর্ব দিকে এসেছে। এটি ইলিয়টগঞ্জ বাজার ব্রিজের নিচে গিয়ে মিলিত হয়েছে।   হাট-বাজার  গৌরীপুর ইউনিয়নের স্বনামধন্য বাজার হলো গৌরীপুর বাজার। এটি কুমিল্লা জেলার ঐতিহ্যবাহী বাজার। কথিত আছে এই বাজারে জমির দাম বাংলা দেশে সবচেয়ে বেশি (প্রায় এক কোটি টাকা)। প্রতি সাপ্তাহিক রবিবার এই বাজার জাক জমক হয়। বাংলাদেশের প্রায় এমন কোন জিনিস নেই যা গৌরীপুরে পাওয়া যায় না।   আরও দেখুন   দাউদকান্দি উপজেলা  দাউদকান্দি থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দাউদকান্দি উপজেলার ইউনিয়ন
প্রতিমা রজক হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় বারোয়ান বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:১৯৭৮-এ জন্ম
চেচুয়া বিল, ময়মনসিংহের ত্রিশাল উপজেলার রামপুর ইউনিয়নে অবস্থিত একটি বিল।   অবস্থান  ত্রিশাল বাসস্ট্যান্ড থেকে ৩ কি.মি. দূরে ৫ নং রামপুর ইউনিয়ন এর ২ নং ও ৩ নং ওয়ার্ড জুড়ে এর অবস্থান।   বর্ণনা  বর্ষা মৌসুমে থেকে শুরু করে শীতের শুরু পর্যন্ত প্রচুর শাপলা ফুটতে দেখা যায়। নৌকায় চড়ে পুরো বিলের সৌন্দর্য্য উপভোগ করা যায়। প্রতিদিন অসংখ্য ভ্রমণপিপাসু এই পদ্মবিলের সৌন্দর্য্য অবলোকন করতে আসেন।   তথ্যসূত্র   বিষয়শ্রেণী:বাংলাদেশের জলাশয়
মুহম্মদ ইয়াসীন খাঁ মোগল বাংলার সরকার-ই-ইসলামাবাদ (চাটগাঁও) এর একজন ফৌজদার ছিলেন। তিনি বাংলার পহেলা নবাব মুর্শিদকুলী খাঁ এবং মোগল সুলতান মহম্মদ শার অধীনে চাটগাঁও ফৌজদার ওলী বেগ খাঁর স্থলাভিষিক্ত হন। নিয়োগের একই সালে, ইয়াসীন খাঁ চাটগাঁর কদম মোবারক শাহী জামে মসজিদ নির্মাণের হুকুম দেন। তিনি মসজিদের প্রথম মুতওয়াল্লী হিসাবে কাজ করেছিলেন এবং মসজিদ প্রাঙ্গণের মধ্যে দুটি পাথরের ছাপ সুরক্ষিত করেছিলেন, যার মধ্যে একটি কথিত হয় হজরৎ মহম্মদ (সঃ)- এর কদম মোবারকের ছাপ যা ইয়াসীন খাঁ মদীনা শরীফ যাওয়ার কাল থেকে অর্জন করেছিলেন।   আরও দেখুন   চট্টগ্রামের ইতিহাস   তথ্যসূত্র   বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:চট্টগ্রামের গভর্নর
মেরিন গ্রিসুল (জন্ম: ২৮ জুলাই ১৯৮৮, আলেস, ফ্রান্স) একজন মোনাকীয় রাজনীতিবিদ এবং মোনাকোর জাতীয় পরিষদের সর্বকনিষ্ঠ সদস্য।   জীবন  মেরিন গ্রিসুলের জন্ম ১৯৮৮ সালের ২৮ জুলাই ফ্রান্সের অ্যালেসে। থেরাপিউটিক শিক্ষায় ডিপ্লোমা এবং পথ্যবিদ্যা ও পুষ্টিতে উচ্চতর প্রযুক্তিবিদ সার্টিফিকেট (বিটিএস) অর্জনের পর, গ্রিসুল প্যারিসের একটি পথ্যবিদ্যা ও পুষ্টি সংস্থার পরিচালক হিসেবে কাজ করেছিলেন। বর্তমানে তিনি প্রিন্সেস গ্রেস হসপিটাল সেন্টার (সিএইচপিজি) এর একজন পথ্যবিদ ও পুষ্টিবিদ।   ব্যক্তিগত জীবন  তার একটি ছেলে আছে। তার বিবাহিত নাম মেরিন হুগোনেট-গ্রিসুল।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:জাতীয় পরিষদ (মোনাকোর) সদস্য বিষয়শ্রেণী:রাজনীতিতে মোনাকীয় নারী